NaiveNeuron/SloPal huggingface dataset:
Remišová, Veronika, poslankyňa NR SR (2023-12-06):
Ďakujem. Navrhujem, aby bol do programu rokovanie Národnej rady zaradený nový bod, v rámci ktorého Národná rada prijme uznesenie, ktorým sa odsudzuje škandalózne správanie premiéra Roberta Fica. Ten mimoriadne nevhodným (reakcie z pléna) a agresívnym spôsobom, agresívnym spôsobom ponížil štátnych úradníkov a zdegradoval úroveň verejnej debaty. Robert Fico svojím výrokom na adresu predsedu ÚRSO a jeho kolegov prekročil všetky červené čiary normálneho správania označením úradníkov za teroristov, ktorých by uškrtil, Robert Fico úplne dehonestoval funkciu predsedu vlády. Nenávistnou a lživou rétorikou vytvára z vybraných ľudí verejných nepriateľov, čo je v štandardnej demokratickej krajine absolútne neprípustné. Ďakujem. (Potlesk.)
Janckulík, Igor, poslanec NR SR (2023-12-07):
Ďakujem, pani ministerka, za odpoveď. Neviem, aké dáta boli dodané žilinskej univerzite alebo aké podklady a aké zadanie, myslím si, že žilinská univerzita sú kompetentní ľudia a veľmi dobrí odborníci, myslím si, že z ich strany to bolo dobre nastavené, ale ak boli tie údaje vstupné zlé, tak, samozrejme, vyšlo to to, čo vyšlo, bohužiaľ. A chcem sa spýtať, pani ministerka, že kvôli čomu to bolo teraz vlastne zverejnené, že z akého dôvodu, a zbytočne vám to iba uškodilo. Lebo podľa mňa tí vaši pracovníci to ako keby na vás ušili. A chcem vás poprosiť, aby čím skôr bol tento materiál stiahnutý a vypracovaný nový materiál. Ďakujem pekne.
Matovič, Igor, poslanec NR SR (2015-04-16):
Pán kolega Hrušovský, to talianske heslo alebo teda sicílske heslo, myslím, že bolo veľmi správne a adresné tu povedať kolegom zo SMER-u, a ono v podstate im je veľmi povedomé, lebo ja som presvedčený, že napr. taký Blaha má nadpísané nad posteľou a miesto k Bohu sa každý večer modlí: „Daj, daj, aby sa konečne to naplnilo, aby som mohol kradnúť veľa, lebo potom urobím kariéru, ja nechcem kradnúť málo.“ Toto je ich systém, preto sú tu v politike, preto sa snažia silou-mocou dostať na kandidátku a modlia sa k tomu, keďže sú neschopní robiť niečo iné, normálnejšie, aby sa to sicílske heslo v ich prípade raz naplnilo. Ale hovoríš, že v prípade, ak nie sme schopní odhaliť a potrestať páchateľov škôd v rozsahu miliárd eur, tak tu nemáme čo robiť. Ale my sme parlamentná demokracia a pravidlá v parlamentnej demokracii sú také, že rozhoduje väčšina, a, bohužiaľ, väčšina naozaj je tu iba poskokov, ktorí kryjú podvod, podvod spáchaný na občanoch Slovenskej republiky, podvod, kedy tu ešte obhajujú, ako idú zaplatiť 100 % ľuďom z peňazí nás všetkých, všetkých ľudí, ktorí majú akýkoľvek účet v banke, lebo cez vyššie poplatky, ktoré banky na tento bankový odvod od ľudí vyberú, následne zaplatia za Širokého dlhy a idú spáchať podvod na ľudí, kedy z týchto peňazí ľudí, idú vlastne nafutrovať vrecká Širokému, aby si mohol v kľude užívať krásnu luxusnú vilu za 10 mil. eur, ktorú si práve dokončil na Bahamách. A títo ľudia si hovoria sociálna demokracia a títo ľudia si myslia, že majú nejaké sociálne cítenie, a myslia si, že donekonečna budú oblbovať ľudí. Áno, je to systém mimoriadne efektívneho rozkrádania spoločných daní, ako hovorí Jozef Viskupič, v skratke SMER – SD.
Paška Pavol, predseda NR SR (2014-05-16):
(Hlasovanie.) 127 prítomných, 97 proti, 30 sa zdržalo. Tento bod sme neschválili.
Drucker, Tomáš, minister zdravotníctva SR (2017-02-01):
Vážený pán predseda Národnej rady, vážený pán podpredseda Národnej rady, vážené panie poslankyne, vážení páni poslanci, cieľom predloženého vládneho návrhu zákona je zapracovať požiadavky aplikačnej praxe a zosúladiť text zákona s nariadením Európskeho parlamentu a Rady Európskej únie č. 1 025 z roku 2012 o európskej normalizácii a zosúladiť text zákona s novým legislatívnym rámcom Európskej únie na výrobky, ktorý je tvorený nariadením Európskeho parlamentu a Rady Európskeho spoločenstva 765 z roku 2008, ktorým sa ustanovujú požiadavky akreditácie a dohľadu nad trhom v súvislosti s uvádzaním výrobkov na trh, nariadením Európskeho parlamentu a Rady Európskeho spoločenstva č. 764 z roku 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte, a rozhodnutím Európskeho parlamentu a Rady 768 z roku 2008 o spoločnom rámci na uvádzanie výrobkov na trh a o zrušení rozhodnutia 93/468 Európskeho hospodárskeho spoločenstva, na základe ktorého sú pripravované nové smernice pre rôzne výrobkové skupiny, ktoré predstavujú zvýšené riziko ohrozenia oprávneného záujmu, život, zdravie, majetok, životné prostredie a podobne, takzvané určené výrobky. Cieľom právnej úpravy je zosúladiť slovenskú legislatívu s princípmi a požiadavkami európskej legislatívy a ustanoviť spoločný rámec pre oblasť technickej normalizácie, vnútrokomunitárne pripomienkové konania a výmenu informácií o technických predpisoch medzi Slovenskou republikou a Európskou komisiou a sprístupňovania výrobkov na trh. Návrh zákona zlepšuje transpozíciu smernice Európskeho parlamentu a Rady európskej z roku 2015/1 535, ktorá je kodifikovaným znením smernice Európskeho parlamentu a Rady 98/34. Pričom pôvodná transpozícia tejto smernice bola zabezpečená ešte v období pred pristúpením Slovenskej republiky k Európskej únii a za viac ako desaťročné obdobie je potrebné sprehľadniť povinnosti subjektov zapojených do vnútrokomunitárneho pripomienkového konania. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Prijatie predloženého zákona bude mať pozitívny vplyv na rozpočet verejnej správy, na informatizáciu spoločnosti a na životné prostredie a negatívny vplyv na podnikateľské prostredie, nebude mať sociálne vplyvy, ani vplyv na služby verejnej správy pre občana. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého vládneho návrhu zákona. Ďakujem.
K. Tóthová, poslankyňa: (2006-09-05):
Nevidím dôvod, prečo po náleze Ústavného súdu by sme ich mali nechávať v tejto situácii po dlhšie obdobie, pričom často ide o vážnejšie chorých a aj starších ľudí s podlomeným zdravím. Nech si to, na čo majú právo, užijú, ešte pokiaľ sú na tomto svete a aby vedeli, že vlastne nie sú tu len deklarácie Ústavného súdu, ale že je tu aj riešenie v ich prospech. Bola spomínaná suma, skutočne ide o veľkú sumu, ktorú bude treba spätne nahradiť, ale myslím si, že v právnom štáte treba konať a treba vymožiteľnosť práva rýchlo realizovať. (Potlesk.)
Přidal, Alojz, poslanec NR SR (2011-10-11):
Pán podpredseda Fico, hovoríte nie pravicovej vláde, ale to sme očakávali, to ma neprekvapilo. Vy ste samozrejme za ľavicovú vládu, pretože je ľahšie rozdávať, ako rozumne hospodáriť. Len, bohužiaľ, nielen vy hovoríte nie pravicovej vláde, ale pravicovú vládu, keď padne, tak ju odvolá SaS. A z toho mi je smutno. Ďakujem.
Mihál, Jozef, podpredseda vlády a minister práce, sociálnych vecí a rodiny SR (2011-10-18):
Ďakujem, pán podpredseda. Prajem pekný dobrý deň. Vážené panie poslankyne, vážení páni poslanci, vážení prítomní, návrh vládneho zákona, ktorým sa navrhuje novelizovať osem zákonov v oblasti sociálnej legislatívy, sa predkladá na základe uznesenia vlády Slovenskej republiky č. 595/2009 k analýze legislatívneho prostredia o zozname právnych predpisov určených pre implementáciu elektronického spracovania agend. Cieľom návrhu zákona je zabezpečenie elektronizácie agendy na úseku sociálnych dávok, ktoré poskytujú úrady práce, sociálnych vecí a rodiny. Navrhovanými zmenami sa umožní občanom podávať žiadosti a iné informácie nielen písomnou formou, ale aj elektronickými prostriedkami, čo umožňuje aj zákon v správnom konaní. Ďakujem za pozornosť.
Podmanický, Ján, poslanec NR SR (2011-02-08):
Ďakujem pekne, pán podpredseda. Ja si myslím, že aj vystúpenie pána poslanca je ďalším dôkazom toho, že celá reforma televízie a rozhlasu je šitá horúcou ihlou a je to ďalší dôkaz chaosu, ktorý vládol pri tejto dôležitej reforme. Nie je predsa normálne, že len mesiac po nadobudnutí účinnosti tohto zákona ho znova otvárame a znova riešime otázku, ktorú sme riešili v priebehu posledných dvoch mesiacov už štyrikrát. Jednoducho je to dôkaz toho, že tá reforma televízie a rozhlasu prinesie viac problémov a už prináša viac problémov ako riešení. Nechápem, prečo majú predkladatelia problém so schváleným platom generálneho riaditeľa RTVS, keďže rada môže tento jeho plat až zdvojnásobiť, ak bude spokojná s výkonom jeho funkcie. Čiže naozaj to nechápem a zdá sa mi to absolútne nevhodné, že v dnešnej dobe, keď všade sa šetrí, všade sa platy znižujú vo verejnej správe, tak tu ideme dávať kráľovský plat v podstate politickému nominantovi, ktorého už teraz zrejme Koaličná rada vybrala. Ja si myslím, že celá reforma televízie a rozhlasu je len dôkazom toho, že celý proces je motivovaný politicky, ide tu o politické ovládnutie verejnoprávnych médií. A ak si Koaličná rada vybrala nejakého vhodného kandidáta, ktorý ich politickú objednávku bude plniť, no tak mu chcú dať aj kráľovský plat, ale podľa môjho názoru je to absolútne nevhodné, pán poslanec Galbavý.
Viskupič, Jozef, poslanec NR SR (2012-09-26):
Dobre, k delostrelcom a k hluchote skúsim ešte raz a veľmi pomaly. Si, pán poslanec Gál, poslancom parlamentu. V minulom volebnom období si, ako vravíš, dal svoju predstavu, následne pravdepodobne zozbieraním 30 podpisov ste urobili iniciatívu na Ústavnom súde a odvtedy prejudikujete ústavnosť alebo neústavnosť a s touto kategóriou robíte. Ja som povedal v rozprave iba to, že stále si a zostávaš poslancom Národnej rady. Je pol roka po voľbách a žiadnu aktivitu v tomto smere som nevidel. Zároveň chcem spomenúť to, že toto je prvé čítanie, ak máš pocit, že pri tomto návrhu zákona, ktorý otvára možnosť rokovať o zlom zákone z prvej Ficovej vlády, môžeme v druhom čítaní, ak teda ho podporíte, sa zamyslieť nad tým, ktoré prvky sa zdajú vám ako odstrániteľné. Nerobiť nič v politike je to, čo vadí voličom. A ja som tu teraz počul minimálne dvoch ľudí z vášho klubu, ktorí hovorili o tom, že nerobiť nič je výsledkom toho, čo poslanec tuná v opozícii robiť môže. My sa s týmto nestotožňujeme. A všetku aktivitu sústredíme na to, aby občania Slovenskej republiky a v tomto prípade aj maďarskej národnosti a všetci, ktorí majú získavať iné štátne občianstvo, boli v režime takom, že presne budú mať zadefinované pravidlá, za akých ho získať môžu. V súčasnom právnom stave ho proste získať nemôžu za žiadnych okolností. Ďakujem.
Figeľ, Ján, podpredseda NR SR (2015-12-01):
Ďakujem aj ja. Teraz dávam slovo spravodajcovi, ktorého určil navrhnutý gestorský výbor, pre financie a rozpočet, pánu poslancovi Pavlovi Zajacovi.
Sólymos, László, minister životného prostredia SR (2016-10-21):
Ďakujem pekne. Ja len veľmi krátko, tak ako už pani poslankyňa hovorila, proste najväčší problém, čo rieši táto novela, bol ten infringement, čo sa týkalo tzv. ťažobných vrtov, kde európska legislatíva nepoznala ten výraz ťažobný, takže to sme vyriešili a ja si myslím, že vyriešili sme k spokojnosti, takže som rád. Dúfam, že táto novela dostane vašu, dostane vašu podporu. Ďakujem pekne.
Figeľ, Ján, podpredseda NR SR (2014-02-07):
Ďakujem pekne. S faktickou poznámkou na pána Kuffu je Árpád Érsek. Nech sa páči.
Takáč, Richard, poslanec NR SR (2021-03-19):
Ďakujem veľmi pekne. Pán kolega Susko, tvoje zhodnotenie toho stavu núdzového, núdzového stavu a schválenia a predloženia tohto materiálu a takej tej, by som povedal, pod takým rúškom tmy, myslím si, že nás všetkých, ktorí tu sedíme, z hľadiska núdzového stavu trápia tie dôvody a to vyhodnotenie toho celého stavu, že prečo treba schváliť núdzový stav. Doteraz sme sa vôbec nedozvedeli, že ako sa ľudia nakazujú, ako to, ako to celé funguje, že či sa nakazia v obchode, či sa nenakazia v obchode, či vonku niekde, či sa nakazia pri tom, než stoja pri testovaní, a toto sú všetko dáta a informácie, ktoré proste by mali byť súčasťou predloženého toho schválenia, resp. toho materiálu z hľadiska predĺženia núdzového stavu. A správne si aj povedal o tom chaose, ktorý sa presunul už sem aj do Národnej rady. Ja poviem taký príklad z nášho výboru pôdohospodárskeho a životného prostredia, kde sme teda mali na tejto schôdzi rokovať o, už v druhom čítaní o zákone, o deväťdesiatjednotke, o zákone o neprimeraných obchodných podmienkach, a realita bola taká, že v pondelok na výbore sme tento zákon odložili, sme o ňom nerokovali, lebo vládna koalícia nemala zasadnutie koaličnej rady a nedohodli sa, resp. sa mali dohodnúť večer a mali sme mať v utorok ďalšie rokovanie výboru, kde sme to teda mali schváliť a posunúť ďalej do pléna, kde teda nastala situácia taká, že koaličná rada nezasadá, nezasadala a asi ani zasadať nebude a tento zákon z hľadiska jednotlivých pozmeňovacích návrhov, ktoré tam boli navrhnuté, nebol schválený a bol aj odložený ministrom až na ďalšiu schôdzu. Takže toto je realita dnešných dní.
Brocka, Július, poslanec NR SR (2015-03-24):
Ďakujem pekne. Vážený pán podpredseda, dámy a páni, bol som určený výborom pre sociálne veci za spravodajcu k tomuto poslaneckému návrhu zákona. Návrh je v súlade s našimi legislatívnymi pravidlami a spĺňa všetky náležitosti aj podľa rokovacieho poriadku, teda pravidiel tvorby zákonov. Dovoľte povedať pár slov na podporu tohto návrhu v rámci mojej spravodajskej správy. Nezamestnanosť na Slovensku je stále veľmi vysoká a 330-tisíc ľudí bez práce je dostatočným dôvodom na to, aby sme predkladali návrhy, ako ju znížiť. Jeden z takých návrhov je rozšírenie príspevku na podporu rozvoja miestnej a regionálnej zamestnanosti nielen pre zamestnávateľa, ktorým je obec, samosprávny kraj alebo právnické osoby, ktorých zriaďovateľom je obec alebo samosprávny kraj. Predkladatelia navrhujú, aby sa táto možnosť rozšírila aj na zamestnávateľa, ktorým je občianske združenie, nezisková organizácia alebo nadácia. Dámy a páni, stačí sa pozrieť okolo seba, koľko je tu práce pre zamestnanie, najmä znevýhodnených skupín nezamestnaných. Dlhodobo nezamestnaní môžu napríklad vyčistiť Slovensko. Skúste sa prejsť po našich chotároch, pozrite sa, ako vyzerá okolie našich obcí a miest po zime, okolie našich ciest. Je to tu ako jedno veľké smetisko. A mohli by sme byť oveľa atraktívnejšou krajinou i z hľadiska cestovného ruchu. Naozaj na Slovensku je čo skrášľovať. Ja som bol povzbudený jednou takou dobrovoľníckou iniciatívou mladých ľudí v našej obci napríklad, si predstavte, že oni za pol dňa vyzbierali odpad, plastové fľaše, to, čo ľudia niektorí sú schopní vyhodiť zo svojho auta alebo cestou v prírode, pričom za pol dňa naplnili vyše 60 plastových vriec (150-kilové či 150-litrové veľké vrecia), no naozaj. A to bol jeden poldeň, to bol kúsok chotára a to bola dobrovoľnícka akcia. Ale ja viem, že medzi nami je veľa občianskych združení, je veľa občianskych iniciatív, ľudí, ktorí by takéto veci chceli riešiť, ale, samozrejme, by potrebovali pomoc od štátu, aby mohli napríklad takýmito aktivitami pomôcť aj nám všetkým. A myslím tým teraz na boj s nezamestnanosťou. Novela zákona umožňuje participovať na projektoch a programoch schvaľovaných ministerstvom a realizovaných úradmi práce. Čiže rozvíjať regionálnu a miestnu zamestnanosť, toto je pomocná ruka zo strany poslancov najmä poslancom strany SMER a súčasnej vláde, lebo nezamestnanosť je tak veľký problém, že je vidieť, že sami na to nemajú. Vychádzajúc z oprávnení, ktoré mám ako spravodajca, odporúčam, aby sa Národná rada po všeobecnej rozprave uzniesla na tom, že tento návrh prerokuje v druhom čítaní. Zároveň navrhujem v súlade s rozhodnutím aj predsedu Národnej rady, aby návrh prerokovali ústavnoprávny výbor, Výbor Národnej rady pre sociálne veci. Za gestorský výbor navrhujem menovaný druhý výbor. A zároveň odporúčam, aby prerokovali tento návrh výbory do 30. apríla a gestorský výbor do 4. mája 2015 po prerokovaní návrhu zákona v prvom čítaní. Vážený pán podpredseda, nech sa páči, otvorte rozpravu.
Jarjabek, Dušan, poslanec NR SR (2022-02-08):
Ďakujem za slovo, pán podpredseda. No, aj pán poslanec Fico, aj pán doktor Žilinka sú špičkoví právnici, ktorí spravili profesionálnu analýzu tejto zmluvy. No a po tom všetkom len blázon môže zahlasovať za toto, čo sme tuná počuli, a veľmi jednoducho to poviem, že je tu minimálne, minimálne podozrenie, že v istých častiach Slovenska, pokiaľ táto zmluva bude prijatá, vznikne istá forma protektorátu. To naozaj nikomu nevadí, že tu bude protektorát? To naozaj ste sa už skutočne všetci zbláznili? Tomu modroknižkovému ministrovi obrany sa nečudujem. Ten nevie, o čom točí. Ale niektorí tuná skutočne vedia, o čo ide, hlavne tí starší. Forma protektorátu, Sliač, Kuchyňa, to sa inak nedá nazvať. A čo potom bude ďalej nasledovať? Kolónia, dámy a páni? Trošku si tie, v tej pojmológii si trošku spravte poriadok a uvedomte si, do čoho tuná ženiete celú Slovenskú republiku. Všetkých občanov Slovenskej republiky. Viete, čo je to protektorát?! Pozrite si tú zmluvu na základe toho, na základe tej analýzy doktora Žilinku a pána poslanca Fica, boli veľmi podobné, nedohodli sa, nepísali ju spolu, ale takto rozmýšľajú ľudia, ktorí majú absolútne skúsenosti s takýmto niečím. Toto je tuná, toto je tuná hrôza, čo sa môže stať tomu Slovensku. A primátor Bystrice a ja neviem, starostka Sliača a starosta Kuchyne a tak ďalej môžu hovoriť, čo chcú. Ako keby neboli. Ten pán, ktorý sa hrá na ministra obrany, ich ani neprijal, keď sa k nemu hlásili. O tomto je tá vaša diskusia, o tomto je to všetko, čo sa tuná deje. Veď toto je skutočne paradox celej tejto doby a toto je paškvilný parlament, ktorý nemá absolútne žiadnu autoritu a medzinárodnú už vôbec!
Mihalik, Marcel, poslanec NR SR (2023-06-22):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Paška, Pavol, predseda NR SR (2013-03-20):
(Hlasovanie.) 139 prítomných, 55 za, 75 proti, 8 sa zdržalo, 1 nehlasoval. Návrh sme neschválili.
Kočiš, Eduard, poslanec NR SR (2020-10-13):
Ďakujem za slovo, pán predsedajúci. Marian, ďakujem veľmi pekne za príspevok k tejto veľmi zložitej a ošemetnej téme, o ktorej asi tu budeme diskutovať ešte veľmi dlho, nakoľko tento zákon je šitý veľmi, ale veľmi horúcou ihlou. Ide o alibistické zbavenie sa zodpovednosti vlády, ktorá chce hodiť zodpovednosť na Národnú radu Slovenskej republiky, ktorá zároveň by mala hodiť zodpovednosť na pána Mikasa. A ako pani kolegynka Cigániková povedala, pán hlavný hygienik nie je momentálne v pate, on to má všetko v päte. Jednoducho nekompetentnosť z jeho strany už, myslím, že dosiahla vrchol a bolo by asi načase sa poobzerať po inom panáčikovi na jeho funkciu. Prvá vlna zvládnutá podľa pána premiéra Igora Mataviča vďaka vláde úžasne, na jednotku, bez chybičky, proste všetko skvelé, úžasné. Druhá vlna, ktorá tuná podľa neha nastala, čistá katastrofa, čistá katastrofa, všetko vďaka nezodpovedným ľuďom. Nerozumiem tomu, raz sú ľudia úžasní, skvelí, dokonalí, potom sú jednoducho nezodpovední. Ako sa vyspí, tak nám to prečíta. Celý zákon je jedna spŕška chybnej legislatívy právnej aj po zdravotnej stránke. Tento zákon vlastne iba umožňuje regionálnym úradom verejného zdravotníctva a hlavnému hygienikovi stať sa akýmisi neobmedzenými pánmi situácie. Jednoducho zasahovať do života každého jedného obyčajného človeka, medzi ktorých sa zaraďujem aj ja. Nie som nadčlovek. Som každý, tak ako každý jeden obyčajný človek a jednoducho z tejto situácie, ktorú tu chceme jednoducho právne, v úvodzovkách, nastoliť, mám veľké obavy. A kolegovia už tu rozprávali o tých transportoch, jednoducho ľudí pozitívne testovaných ste dávali dokopy s ľuďmi zdravými, východniarov na západ a naopak, proste chaos.
Kresák, Peter, poslanec NR SR (2018-05-15):
Ďakujem pekne. Pán predsedajúci, týmto sme hlasovali o všetkých pozmeňujúcich návrhoch, navrhujem preto, aby sme pristúpili k tretiemu čítaniu o tomto vládnom, o tomto návrhu zákona ihneď. Dajte, prosím, o tom hlasovať.
Blanár, Juraj, podpredseda NR SR (2021-05-10):
Na vaše vystúpenie, pani ministerka, evidujem deväť faktických poznámok. Ako prvý pán predseda výboru Boris Susko.
Zajac, Pavol, poslanec NR SR (2013-01-31):
Vážená pani predsedajúca, vážený pán minister, vážený pán spravodajca, keď som dneska vo faktickej poznámke reagoval na pána ministra a povedal som, že nie prvýkrát on ide riešiť subdodávateľov v zákone o verejnom obstarávaní, tak pán minister, keď reagoval na faktické poznámky, tak k tým subdodávateľom nepovedal nič. Obvinil ma v tom, že vraj včera som tu pri zákone o výsluhových dôchodkoch vo faktickej poznámke na Júliusa Brocku povedal, že na ministerstve vnútra robí 280 výsluhových alebo starobných dôchodcov plus ôsmi, ktorí majú aj výsluhový, aj starobný dôchodok. Už vtedy som povedal, že to nebolo za vášho ministrovania a že som si to v zákone o slobodnom prístupe k informáciám vyžiadal. Takže, pán minister, 15. 1. 2012 – žiadosť o poskytnutie informácie. Odpoveď dvadsiateho siedmeho. Teda ja som žiadal pätnásteho... (Prerušenie vystúpenia predsedajúcou.)
Blanár, Juraj, poslanec NR SR (2017-02-08):
Ďakujem. Pán poslanec Klus, s mnohými vecami a názormi nie vždy súhlasím, o ktorých hovoríte, ale tu musím absolútne súhlasiť. Urobiť najskôr takú malú korekciu chcem, pretože ste hovorili, že v roku 2001 SMER a HZDS urobili rozhodnutie o tom, ako budú vyššie územné celky vyzerať, tak vás chcem poopraviť, v 2001 ešte SMER ani nebol v parlamente, ten sa dostal do parlamentu až v roku 2002, ale to sa stane. Ale trošku takých rečníckych otázok zopár. To znamená, že fakulta, na ktorej pôsobíte, keďže neprodukuje dobrých absolventov, sa neosvedčila, tak ju zrušíme? Alebo ak nefunguje povedzme všetko na meste, lebo aj môžeme sa zhodnúť na tom, že aj na meste alebo v obci nie všetko funguje, tak jediným riešením je to zrušiť? Ja viem, že vy ste to nepovedali, ale tie rečnícke otázky si dávam a môžem pokračovať ďalej. Ale až do takej absurdity, že ak teda to na Slovensku takto nefunguje, tak potom jediným riešením je zrušenie Slovenska a vyhlásením Slovenska za voľnú zónu Európskej únie a ušetríme možno 16 miliárd, pretože v podstate nie je potrebné nič tým pádom financovať. Samo to bude bežať. To sú rečnícke otázky, na ktoré som si už aj odpovedal. Ale chcem ešte raz zdôrazniť, že súhlasím s vašimi názormi. Ak niečo možno nefunguje tak, ako by mali ľudia predstavu, tak je potrebné hľadať, ako to bude fungovať. A ak sme raz sa zaviazali, že chceme mať princíp subsidiarity v rámci Európskej únie zakotvený v našej ústave, tak je to práve aj vo vytvorení krajskej samosprávy, ktorá tu má svoje miesto.
Mazúrová, Viera, poslankyňa NR SR (2015-11-24):
Vážený pán predseda, v rozprave vystúpil pán poslanec Poliačik, neboli podané žiadne pozmeňujúce návrhy. Pán predseda, nakoľko zo spoločnej správy ani z rozpravy nevyplynuli žiadne pozmeňujúce návrhy, sme v treťom čítaní, otvorte prosím rozpravu.
Hraško, Igor, poslanec NR SR (2012-08-03):
Ďakujem pekne, pani predsedajúca. Pán kolega Kollár, ja som si tam všimol jeden moment, o ktorom som už aj ja viackrát hovoril, samozrejme, celý ten prejav bol veľmi konštruktívny a argumentačne podložený. Ja som si teda všimol ten moment, že skutočne tu sa treba pozerať ďaleko dopredu, nielen teda čo bude v roku 2013, 2014, 2015, ale aj čo bude v roku 2020, 2030 a toto by som chcel dať do pozornosti, pretože keď dneska urobíme zlé rozhodnutia, tak to môže mať ďalekosiahle následky. Ďakujem pekne.
P. Hrušovský, predseda NR SR: (2005-01-19):
A poprosím pána poslanca Jarjabka, aby z poverenia skupiny poslancov uviedol a odôvodnil v Národnej rade návrh na vydanie zákona, ktorým sa dopĺňa zákon č. 16/2004 Z. z. o Slovenskej televízii, ktorý prerokúvame ako jubilejnú parlamentnú tlač 1000. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 16/2004 Z. z. o Slovenskej televízii , tlač 1000.)
Bugár, Béla, podpredseda NR SR (2016-12-06):
Vážené panie poslankyne, vážení páni poslanci, budeme pokračovať v prerušenom rokovaní hlasovaním a najprv o bode, teda 30. bode programu. Je to druhé čítanie o vládnom návrhu zákona o štátnej službe, tlač 244. Prosím teraz spoločnú spravodajkyňu z výboru pre sociálne veci poslankyňu Magdalénu Kuciaňovú, aby hlasovanie uvádzala. (Hlasovanie o vládnom návrhu zákona o štátnej službe a o zmene a doplnení niektorých zákonov , tlač 244.)
Paška, Pavol, predseda NR SR (2013-06-27):
Pán poslanec.
Krúpa, Juraj, poslanec NR SR (2020-05-12):
Pán predsedajúci, pán poslanec Saloň dal návrh podľa § 3 ods. 3 písm. b), že Národná rada nebude pokračovať v rokovaní o tomto návrhu zákona. Dajte, prosím, hlasovať o tomto návrhu.
Blanár, Juraj, poslanec NR SR (2010-09-08):
Vážený pán poslanec, pri vašom vystúpení vždy cítim, že máte tendenciu sa vracať pred rok ´89, a mám taký pocit, že to je taká databáza pre vás jediná na vedenie politiky. Ale odvtedy už prešlo 20 rokov a je potrebné sa pozerať trošku ináč na veci. A keď hovoríte o tvorcovi tej sochy, o ktorom sa môžeme vždy baviť, pretože každému sa umenie páči také alebo onaké, preto je umením. Tak prečo ste tu za týmto pultom nevyzvali pána Sulíka, aby vymenoval ďalšiu komisiu na všetky sochy, ktoré pán Kulich vytvoril? Aj toho Jánošíka v Terchovej. Prečo, keď ste taký principiálny? Urobte to! Hovoríte o tom, že... (Prerušenie vystúpenia predsedajúcim.)
Karahuta, Jaroslav, poslanec NR SR (2023-05-17):
Ďakujem pekne za slovo, pán predsedajúci. Ja som si ešte dnes na rýchlo pozeral ten pozmeňujúci návrh a ja som ozaj za združovanie, pretože každý, kto pozná môj názor, vie, že bez združovania sa nepohneme nikde, ale pozor na jednu vec a na to musím upozorniť a ja by som odporúčal tu ešte potom, ešte raz otvoriť rozpravu. Totiž v bode 6, o bode 7 sa hovorilo členov o bytového združenia, ktorý môže byť prvovýrobca, výrobca a spracovateľ a tak ďalej, a pozor o spoločné stravovanie, čiže reštaurácia, obec a vyšší územný celok. Pokiaľ by niekto uhradil, zaplatil dotáciu takémuto združeniu, kde je vyšší územný celok alebo obec dopúšťa sa súbežného podvodu. Je to v rozpore s pravidlami spoločnej organizácie trhu a toto je veľmi vážna vec. Takže ja by som odporúčal zmeniť to alebo upraviť tak, aby to v budúcnosti nebol jeden vážny finančný problém a potom ešte jedna vec. Je tu zakladanie občianskych združení právnickými osobami, tak toto tiež nie je možné. Občianske združenia zakladajú občania alebo fyzické osoby, ale určite nie právnické osoby. Takže sú tam dosť také podstatné veci, ale hlavne tá SOT-ka. Tá SOT-ka ja vážny problém, lebo to sú európske pravidlá. Čiže by sme museli vystúpiť z Európskej únie a potom aplikovať tento zákon v praxi. Ďakujem pekne.
R. Fico, poslanec: (2003-04-10):
Ďakujem pekne.
P. Paška, predseda NR SR: (2008-09-17):
(Hlasovanie.) 136 prítomných, 134 za, 2 sa zdržali. Návrh zákona sme posunuli do druhého čítania. Ďalej.
Grendel, Gábor, podpredseda NR SR (2021-12-14):
Vážené panie poslankyne, vážení páni poslanci, otváram trinásty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Radovan Sloboda, pani poslankyňa Jana Vaľová a pán poslanec Viliam Zahorčák. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 414/2012 Z. z o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z o Environmentálnom fonde a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 813, výsledky rokovania výborov sú v tlači 813a. Prosím pána ministra životného prostredia Slovenskej republiky Jána Budaja, aby vládny návrh zákona odôvodnil.
Zmajkovičová, Renáta, podpredsedníčka NR SR (2012-09-28):
Ďakujem, pán poslanec. Pani spravodajkyňa, nech sa páči záverečné slovo.
P. Paška, predseda NR SR: (2007-06-28):
(Hlasovanie.) 144 prítomných, 61 za, 71 proti, 11 sa zdržalo, 1 nehlasoval. Tieto návrhy pána poslanca Freša sme neprijali.
Brocka, Július, poslanec NR SR (2013-10-24):
Ďakujem pekne. Ja v zásade tento návrh, tento vládny návrh zákona veľmi nekritizujem, ani v prvom čítaní, a neurobím tak ani v druhom čítaní, pretože tento návrh robí alebo prichádza s vecami, ktoré sú v podstate nóvum alebo neočakávané zo strany SMER-u. Ja sa priznám, že toto je návrh, ktorý akoby prekračoval v istom zmysle váš potenciál, a preto v tom vidím teda aj možno ten vplyv toho, čo do toho návrhu možno vniesol aj vládny zmocnenec alebo poslanec Pollák, ale aj možno opozičné návrhy niektoré, ktoré tu kolegovia alebo z opozičných rád opakovane dávame. A preto si myslím, že s týmto návrhom bude mať problém pán poslanec Blaha, a ja som veľmi zvedavý, či tento, tento vládny návrh zákona vôbec podporí, pretože tu sú aj v istom zmysle nepopulárne veci. Navrhuje sa, že dávka v hmotnej núdzi bude podmienená prácou. No a čo bude ešte problém? Problém bude pravdepodobne v praxi, že tí, ktorí budú tento zákon vykonávať, budú vo veľmi ťažkej a komplikovanej situácii, pretože tí zodpovední a poctiví, ktorí budú chcieť riešiť problémy v regiónoch Slovenska, sa stanú veľmi rýchlo nepopulárni, ale tak to aj v politike chodí. Preto mi neostáva iné, len zaželať aj vám, aj predkladateľovi v tomto prípade veľa šťastia a úspechov pri uplatňovaní tohto zákona v praxi.
Kučera, Karol, poslanec NR SR (2021-02-05):
Ďakujem. Pán Cmorej, zase ste to len zľahčovali. SOI-ka, samozrejme, už to tu niekoľkokrát bolo povedané, nemá kapacity na kontrolu, na údržbu už vôbec nie, samozrejme, o ktorej ste hovorili. Nie je tu priestor na všetky možné témy alebo aj skorej polovička možno z toho bolo, bolo z môjho pohľadu naozaj veľmi slabé argumenty, ktoré ste otvorili. To, čo sa stane, samozrejme, v súkromných priestoroch, za to, samozrejme, zodpovedá rodič, ale keď raz máme verejné, verejný priestor, verejné ihrisko a treba tie, tie hracie prvky, áno, sú certifikované, ale treba ich aj správne umiestniť. Za to, samozrejme, a stanovisko SOI-ky, samozrejme, ešte dopĺňam, že najpočetnejšie zisťované nedostatky sa týkajú práve správy a údržby, takže keby, keby naozaj sa o to starajú tie samosprávy, tak jak sa o to stará tuto pán primátor Rimavskej Stredy, ak správne hovorím, Štvrtku alebo čoho, tak, tak, tak, takých je málo, hej. Čiže, chvalabohu, že, že takých, že tu takých máme, ale, ale nie všetci to dodržujú a keď nájdu nejakú skulinku v tom zákone, tak to budú zľahčovať a, a nebudú to dodržovať. A ešte tu padol aj komunizmus, slovo. Tak za komunistov neboli ani tie dve firmy, bola tu len jedna firma, ktorá stavala tie ihriská zrejme, a dnes už tu máme, asi zrejme chceme ísť aj tým smerom, že, že máme tu otvorený trh a prichádzajú sem nové firmy, tak máme, keď máme teda dve, tak rozmýšľajme na to, ako teda zvýšiť ten trh, aby, aby bola súťaž čo najlepšia, aby tá cena išla dole... (Prerušenie vystúpenia časomerom.)
Viskupič, Jozef, poslanec NR SR (2014-11-10):
Ďakujem. Nie, to rozhorčenie je priamo na mieste, pretože počas tvojho vystúpenia mali sme takú možnosť vidieť ego, dokonca piešťanské ego nášho premiéra. Teraz už celé Slovensko vie, kde je ego nášho premiéra, akým spôsobom nakladá s financiami. No a druhé je, že keď ho, tuším dvakrát sa tu mihol počas toho odvolávania, keď ho priamo osloví poslanec, ktorému sa má zodpovedať, tak proste odíde. Nie celkom tomu rozumiem, pretože je na čo odpovedať a odpovedať by mal hlavne na to, že či to ego, to piešťanské ego nášho premiéra, ktoré vyhlásilo, že cétečko je úplne v pohode, že je paráda, akým spôsobom je v piešťanskej nemocnici, že je lepšie ako to z roku 2007. A podľa mňa by bolo veľmi dobré sa opýtať, že tí ľudia, čo nás tu niekedy čakávajú a mávajú zdravotné problémy, v tom bezplatnom fungovaní bezplatného zdravotníctva si väčšinou, ak nastal nejaký zdravotný problém, sa snažia nejakým spôsobom vylepšiť svoju situáciu aj takým spôsobom, že si musia vypýtať peniaze. Toto je výsledok toho rozkrádania, toto je výsledok toho, prečo naše zdravotníctvo krváca, kríva a nedokáže zabezpečiť služby pre občanov. Je to preto, ako si spomínal, že niekto silný v pozadí cez veľmi silné politické krytie dokáže predražovať tendre v tej najcitlivejšej a najsenzitívnejšej oblasti ľudského zdravia a fungovania nemocníc, a v tomto prípade politická zodpovednosť, aká bola vyvodená, je málo. Ďakujem.
Jasaň, Viliam, poslanec NR SR (2015-03-17):
Dajte, prosím, hlasovať o tom, že predložený návrh zákona prideliť Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, ďalej, aby za gestorský výbor určil hlasovaním Výbor Národnej rady pre sociálne veci a aby predmetný návrh zákona výbory prerokovali do 30. apríla 2015 a gestorský výbor do 4. mája 2015 po prerokovaní zákona v Národnej rade v prvom čítaní.
Belousovová, Anna, poslankyňa NR SR (2010-10-20):
Chcem pripomenúť členom výboru pre ľudské práva a národnostné menšiny, že schôdza výboru bude, tak ako ste to dostali v písomných pozvánkach, o 12.00 hodine na č. 143. Ďakujem.
Sulík, Richard, predseda NR SR (2011-02-02):
Prosím, hlasujte teraz o pripomienkach 13 a 14. (Hlasovanie.) Zo 143 prítomných poslancov hlasovalo 143 za. Tieto dve pripomienky pána prezidenta sme schválili.
B. Bugár, podpredseda NR SR: (2002-07-04):
P. Šťastný, poslanec: Ďakujem, pán predsedajúci. Dovoľte, pán poslanec, aby som na tieto rozprávky starej matere reagoval trošku. Zaujímalo ma, že vytýkate tu, že nemyslíme na národ, na našich ľudí, ale nezbadal som, že by ste štyri roky boli mysleli na tých 600 000 nezamestnaných, ktorých musí táto republika živiť, ktorí sú v sociálnej sieti, a druhá zaujímavosť, ktorá z tohto vyplynula podobne ako z prejavu pána premiéra, je pripisovaná výhoda pánovi premiérovi, že má odvahu odvolať všetkých svojich ministrov aj napriek tomu, že existuje akási prezumpcia neviny. A teraz to berie ako chválu, že im nič nebolo dokázané. Je zaujímavé, že presne ten istý model nechce uplatniť u seba. Je zaujímavé, že pri podozrení neodstúpi, pretože je vyslovené podozrenie. Aj keby sa dodatočne zistilo teda, že bol nevinný. Ale ak sa uplatňuje jeden model, rovnakým spôsobom by sa mal tento model uplatniť u každého jedného. Potom môžeme hovoriť o demokracii. Ak vy tu spochybňujete naše konanie, tak ste sa vyslovili nie ako demokrat, pretože v demokracii má každý právo vysloviť svoj názor, pán poslanec. Ďakujem.
Mazurek, Milan, poslanec NR SR (2023-06-15):
Pani kolegyňa, s väčšinou vecí absolútne súhlasím, ale myslím si, že vyjadrenia, ako že musíme byť voči vojnovým utečencom solidárni, v tejto konkrétnej téme nie sú úplne namieste, pretože ak niekto ide už v piatej či šiestej bezpečnej krajine po sebe a ani v tej nechce podať žiadosť o azyl, tak nie je vojnový utečenec. Je to proste kriminálnik a ekonomický migrant, špekulant. To je niečo úplne iné. To sa vôbec nedá porovnať s vojnovým utečencom. Preto v tejto téme o vojnových utečencoch vôbec nemôže byť ani reči, lebo tí skončia v Turecku a každý, kto ide ďalej, už nie je vojnový utečenec. Hovoríte, že ďakujete ministrovi vnútra za to, že sa zdržal pri migračnom pakte. Podľa môjho názoru tam nie je za čo ďakovať, to je skôr priestor na kritiku. On mal byť jednoznačne proti ako Maďarsko alebo Poľsko, veď čo mu bránilo? Jedine osobné presvedčenie. A ak vieme, že má osobné presvedčenie také, že ten migračný pakt, ktorý predstavuje katastrofu pre Európsku úniu, je fajn, ale bol politicky donútený zdržať sa nakoniec, tak je to katastrofa aj pre Slovensko, ak zastáva ministra, ja ho osobne nepoznám, osobne ako proti človeku proti nemu absolútne nič nemám, ale na druhej strane, ak má takéto politické stanovisko, tak ho jednoznačne musím odmietnuť na pozícii ministra vnútra. Hovoríte, že spolupráca s Maďarskom sa začala, čo je dobrá správa. Tá spolupráca by mala byť intenzívnejšia, akčnejšia. Pán minister by sa mal do toho zapojiť viac, zapojil sa do toho neskoro, síce sa aspoň zapojil, jasné, to kvitujeme, ale tam treba byť akčnejší, živší, proste 160 denne ako nedávno v Nových Zámkoch, to je katastrofa, tých počet imigrantov. Musíme robiť. Tých 655, o ktorých hovoria, týždenne, to bude za chvíľku 1 500, 2 000. A hovoríme len o zachytených. Tam treba okamžite jednoducho makať alebo sa stane presne to, čo ste povedali, a to je dôležité, len to treba zdôrazňovať, Česi a Rakúšania nám zase zatvoria hranice a zase tam budú ľudia v Holíči a v ďalších mestách tŕpnuť, lebo sa tam budú emigranti kopiť. A to predsa nikto nechceme, preto musíme makať, a preto to tu riešime.
Kažimír, Peter, podpredseda vlády a minister financií SR (2014-11-08):
Odpoviem na otázku pána poslanca Jofu. Z tohto pohľadu by som chcel povedať, že v podstate to kľúčové sa v podstate udialo v niekoľkých zdravotných zariadeniach, ktoré už sa prestali zadlžovať. A prestali sa zadlžovať na základe manažérskych rozhodnutí svojich manažérov, a to znamená, usporiadania dodávateľsko-odberateľských vzťahov, zníženia možno počtu lôžok a optimalizácie fungovania daného zariadenia. Z tohto pohľadu, samozrejme, plán akciových spoločností je tiež iba proste heslo, ktoré samo osebe, samé osebe nie je garanciou toho, že by sa prestalo zadlžovať zdravotníctvo ako také. Takže v priebehu posledných dvoch rokov došlo u niekoľkých chronických dlžníkov k náprave, to znamená, to je jasný recept, ako sa to dá. To, čo sa nedá, alebo to, čím sme na rezorte financií presviedčaní, že sa nedá, je Bratislava. To znamená bratislavská nemocnica v tej podobe, ako dneska existuje. A to je otázka, samozrejme, nie na mňa, pretože za to nezodpovedám, za riadenie zdravotníctva ako takého, za rozdiely zdravotníctva. Jedna z odpovedí, ktorá mala byť na mieste, je postavenie novej fakultnej nemocnice a zrušenie ďalších niekoľkých. Dneska ich máme v Bratislave asi štyri, a je to zjavná optimalizácia aj z pohľadu lôžok a zrejme cestou zníženia lôžok a z hľadiska toho, čo vám pán poslanec Novotný určite jasne pomenuje, čo je potrebné. Ja myslím, že odborníci na zdravotníctvo sa v tomto vedia dohodnúť. Rezort zdravotníctva nás presviedča, odborníci zdravotníctva nás presviedčajú o tom, že situácia v Bratislave bez zásadnej zmeny nie je možná, nie je možné ju zmeniť a dostať z čiernych čísiel. Prepáčte, že hovorím... (Prerušenie vystúpenia časomerom.)
Danko, Andrej, predseda NR SR (2018-10-24):
Pán poslanec Klus.
P. Hrušovský, predseda NR SR: (2005-09-20):
O 9.30 hodine budeme pokračovať rokovaním 50. schôdze. Nech sa páči, pán poslanec a predseda poslaneckého klubu strany Smer Fico, nech sa páči, pán poslanec. Zapnite pána poslanca Fica.
Paška, Pavol, predseda NR SR (2013-03-25):
Ďakujem pekne, pani spravodajkyňa. Otváram rozpravu. Nemám písomnú prihlášku. Zatiaľ prihlásený pán poslanec Mihál. Končím možnosť sa prihlásiť do rozpravy. Pán poslanec, nech sa páči.
Zmajkovičová, Renáta, podpredsedníčka NR SR (2013-02-06):
S faktickou poznámkou pán poslanec Osuský, pán poslanec Kadúc. Uzatváram možnosť prihlásiť sa s faktickou poznámkou. Pán poslanec Osuský.
Procházka, Radoslav, poslanec NR SR (2010-08-03):
Ústavnoprávny výbor, 14.30, 150. Ďakujem.
Viskupič, Jozef, poslanec NR SR (2015-04-16):
Pán kolega, ja už skutočne neviem, spomínal si asi také tri momenty, ktoré som zachytil. Prvý bol o tom, že pravicová vláda v 2002. roku niečo zrušila a pravicová vláda zaviedla hento a toto, a ako keby si zabúdal, že vy ste vlastne ôsmy rok, už ôsmy rok ťaháte vládu, a už mi to tak pripadá, že pánboh zaplať za to, že tu niečo tie pravicové vlády porobili, aby my sme podľa toho mohli fungovať, a prípadne – podľa toho, ako fungujeme doteraz, po tých ôsmich rokoch – to sem-tam nejak laicky kritizovať. Druhá vec, rozprával si o tom, že peniaze, ktoré, vy ste takí úžasní vždycky, že vytvoríte si takého triedneho nepriateľa, pre účely dnešnej schôdze to budú banky. Na Váhostav zabúdate. Koľko teda Váhostav zaplatil do toho garančného fondu, ktorý je určený, ak sa chlapcom, ktorí prerobili na švajčiarskom franku, stane to, že budú musieť banku položiť, a všetci ľudia prídu, koľko Váhostav do tohto fondu zaplatil, ak hovoríte, že sú to peniaze, ktoré nepatria ľuďom? Ľudia na bankových poplatkoch sa skladajú na to, aby, keď zarve banka, neprišli o vklady a mohol sa sanovať finančný systém. Koľko peňazí do toho zaplatil Váhostav a Široký? Ani cent! Tak prečo je nepriateľom tuto salónnych marxistov pre dnešný deň banky, a nie Váhostav? Váhostav je ten, ktorý má platiť, ktorý má krvácať z toho, že sa nesprával manažérsky zdatne, a trh nefunguje tak, že veľkí požierajú malých, trh funguje aj v synergiách, trh funguje o tom, že môže vyhrať lepší, ak je dobrý, len to nesmiete vy kaziť svojím nastavením a sanovať dlhy Širokého cez bankový sektor.
Krnáč, Kamil, poslanec NR SR (2010-10-14):
Ďakujem. Pán Dostál, len krátku poznámku, ak hovoríme o rodičoch vychovávajúcich deti, musíme hovoriť aj o rodičoch, ktorí vychovávajú deti sami, to znamená, že nie dvaja, ale jeden, a tým pádom je rodič nútený zamestnať sa, aby vyžil a jeho náklady spojené s nutnosťou zamestnať sa vzrastú výrazne. Ďakujem.
Laurenčík, Milan, podpredseda NR SR (2022-05-06):
Poslanec Marián Viskupič s faktickou poznámkou.
J. Ivančo, poslanec: (2007-10-25):
Ďakujem pekne.
Hrušovský, Pavol, podpredseda NR SR (2011-03-29):
No veď už dosť, lebo vám zoberiem slovo a zajtra ráno.
Šefčík, Marek, poslanec NR SR (2021-11-30):
Ďakujem, pán predseda. K návrhu v rozprave okrem predkladateľky návrhu Zuzany Šebovej vystúpila poslankyňa Vladimíra Marcinková. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kuffa, Štefan, poslanec NR SR (2022-11-09):
Pán predseda, ďakujem za slovo. V mene troch poslaneckých klubov dovoľte mi, teda troch poslaneckých, SME RODINA, SMER, OĽANO, aby bolo preložené hlasovanie zákona č. 245/2008 (tlač 1249) a bolo presunuté na najbližšiu riadnu schôdzu Národnej rady Slovenskej republiky. Ďakujem.
Pellegrini, Peter, podpredseda NR SR (2020-04-02):
Pán poslanec Blcháč.
Šedivcová, Viera, poslankyňa NR SR (2012-11-06):
Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k návrhu poslancov Národnej rady Slovenskej republiky Jána Podmanického, Viliama Jasaňa a Jany Vaľovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, ako spravodajca určený Výborom Národnej rady Slovenskej republiky pre sociálne veci uznesením č. 25 z 11. októbra 2012 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 209 z 28. septembra 2012 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, ďakujem, skončila som svoju spravodajskú informáciu, prosím, otvorte rozpravu k návrhu zákona.
Cigániková, Jana, poslankyňa NR SR (2018-06-15):
Ďakujem veľmi pekne. No, Alino, keď som tak počúvala tvoje slová, aj predtým Ľuba Galka, tak mi tak napadlo, pozerala som sa na pána špeciálneho prokurátora a dívala som sa na jeho reakcie na vaše slová. A spomenula som si, viete viacerí, že mám doma takú nemeckú dogu, psa, a predstavte si, že má nejaké také problémy a dnes sa jej ráno podarila nehoda a ten pes došiel s takými smutnými očami a s takými výčitkami za mnou, že bolo proste úplne evidentné, že jej je niečo strašne ľúto, potom som prišla na to, čo sa stalo. Ale to zviera ako animálny tvor prejavil takú ľútosť nad tým, že teda niečo nevyšlo podľa pravidiel a tak, ako by malo. A predstavte si, že ja som ani toľko, čo to zviera dokázalo to minimum prejaviť, tak ja som to, pán Kováčik, vo vašich očiach nevidela ani raz, zato som videla úsmevy pohŕdavé. A mne je to také že čudné, lebo mám pocit, že teda slová mojich kolegov nebudú vyslyšané, apel na nejaké svedomie v tomto prípade evidentne nefunguje, skôr by pri tom mojom psovi fungoval. A keď si spomeniem na ten článok z Denníka N z februára 2017, kde sa písalo o tom, že za osem rokov padlo nula obžalôb, že ste mal 61 prípadov, ktoré ste dozoroval, ani jeden jednoducho nebol vyšetrený, nikomu sa nič nestalo, skutok sa nestal, že? Tak ja sa vám strašne čudujem, že vy dokážete takto úplne v pohode s tým plechovým výrazom po roku, čo sa v podstate dokopy nič nezmenilo, a ešte sa tváriť, že v podstate, v podstate je všetko v poriadku. Takže ja asi apel na vás, myslím si, po tých reakciách je úplne zbytočný, možno skôr apel na voličov, že asi jediný spôsob, ako takýchto ľudí od tej moci dostať, je jednoducho zmeniť iných, alebo teda voliť iných politikov do funkcií, aby tam nedosádzali ľudí takých, ako ste vy. Ďakujem pekne.
Susko, Boris, poslanec NR SR (2015-12-11):
Ďakujem pekne za slovo, pán predsedajúci. Vážený pán minister, ja vám ďakujem za objasnenie faktov, faktov, ktoré sú overiteľné aj prostredníctvom médií a ktoré jasne ukazujú, že pán Matovič vo svojom návrhu na odvolanie ministra životného prostredia vychádzal a postavil celý tento návrh na vaše odvolanie na zmanipulovaných informáciách a na klamstvách. Po tomto vašom vystúpení očakávam, že pán Matovič, ako i ostatní prihlásení rečníci v rozprave, sa odhlásia z rozpravy, resp. že pán Matovič stiahne tento návrh na vaše odvolanie a táto nezmyselná schôdza skončí. V opačnom prípade je úplne jasné, že celá táto schôdza má len jediný účel, a to mediálne prekryť obrovský úspech tejto vlády v oblasti vytvárania nových 3-tisíc pracovných miest, resp. 20-tisíc pracovných miest do budúcnosti. Ďakujem.
B. Bugár, podpredseda NR SR: (2004-05-13):
(Hlasovanie.) Prítomných je 138 poslancov, za návrh 125, proti 1, zdržalo sa 8, nehlasovali 4. Konštatujem, že tento návrh zákona sme pridelili výborom, určili sme gestorský výbor, ako aj lehoty výborom na jeho prerokovanie v druhom čítaní. Pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov (tlač 641). Pán poslanec Komlósy, nech sa páči, máte slovo. Zs. Komlósy, poslanec: Ďakujem pekne. Vážené kolegyne, kolegovia, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Šimečka, Michal, podpredseda NR SR (2024-02-15):
Ďakujem veľmi pekne. Na vaše vystúpenie sa prihlásilo s faktickou poznámkou deväť poslancov a poslankýň. Ako prvý pán poslanec Dubéci.